Kultura Maribor

Delavnica za družine »Pozdrav iz Maribora«
2025-10-19 10:00 (Europe/Paris) | Maribor center / Muzej narodne osvoboditve Maribor
Udeleženci delavnice bodo spoznali zanimive zgodbe, dogodivščine in podobe našega mesta. Delavnica je tudi ustvarjalna.
Muzej narodne osvoboditve Maribor, Katja Rigler
Kraj dogodka: Muzej narodne osvoboditve Maribor

Povezava do originalnega članka

Z avtobusom na Osankarico, poslednje bojišče borcev Pohorskega bataljona
2025-10-19 10:00 | osankarica
Najprej si bomo ogledali razstave o Pohorskem bataljonu, nato pa se odpravili na pohod do poslednjega bojišča borcev Pohorskega bataljona. Gre za zgodovinski prikaz bataljona od ustanovitve do padca. Spomenik na poslednjem bojišču ima umetnostno zgodovinski pomen.
Muzej narodne osvoboditve Maribor, dr. Irena Mavrič Žižek in Umetnostna galerija Maribor, Živa Kleindienst.
Zbirno mesto za oglede z avtobusi: Avtobusni kolodvor Maribor, Mlinska ulica
Število mest na avtobusih je omejeno (35). Za oglede z avtobusi se je potrebno predhodno prijaviti na: danmb@maribor.si

Povezava do originalnega članka

Z avtobusom v Kamnico: celostna baročna umetnina – župnijska cerkev sv. Martina v Kamnici
2025-10-19 10:00 | Okolica / Zbirno mesto za oglede z avtobusi: Avtobusni kolodvor Maribor, Mlinska ulica
Župnijska cerkev v Kamnici je ena najlepših in razkošno opremljenih baročnih cerkva na Štajerskem. V okviru vodenega ogleda bomo spoznavali glavne značilnosti in sledi, s katerimi je barok sijoče, dinamično in celostno zaznamoval to, v osnovi srednjeveško arhitekturo, in načine, kako se je ta kulturni spomenik ohranjal do danes. Pod kakovostno arhitekturno predelavo in eminentne baročne stvaritve v notranjščini so se podpisali ključni baročni mojstri, ki so tedaj delovali pri nas: mariborski arhitekt Jožef Hoffer, kipar Jožef Holzinger ter slikarja Janez Jurij Raff in Anton Lerchinger.
Zavod za varstvo kulturne dediščine OE Maribor, Svjetlana Kurelac, Nina Nahtigal in župnijski urad Kamnica, Bernard Geršak
Zbirno mesto za oglede z avtobusi: Avtobusni kolodvor Maribor, Mlinska ulica
Število mest na avtobusih je omejeno (35). Za oglede z avtobusi se je potrebno predhodno prijaviti na: danmb@maribor.si

Povezava do originalnega članka

Pohod na Trikotno jaso: Z bobni do sanj
2025-10-19 10:00 | soki-bobnanje-2
Doživite Pohorje na poseben način – s pohodom, druženjem in koncertom Sokijevih bobnarjev!
Začetek pohoda bo od 10. ure dalje.
Izhodiščna točka: iz Ledine ali od začetka Slovenske planinske poti (pot se začne na Streliški cesti pri hišni številki 70)
Opis poti: Po označeni poti SPP se bomo vzpenjali do makadamske ceste, kjer se nam priključi pot iz Razvanja, ki vodi do Trikotne jase. Zavili bomo desno, kjer se nam bodo pridružili Sokijevi bobnarji. Že med potjo vas bodo navduševali s svojimi ritmi, ki bodo poskrbeli za dodatno motivacijo in pravo glasbeno kuliso.
Na Trikotno jaso se lahko podate tudi po svoji poti, le ne zamudite začetka koncerta!
Ob 12.00 bo na Trikotni jasi vrhunec pohoda – koncert Sokijevih bobnarjev z energično predstavo in znanimi skladbami v živo.
Pridružite se nam in začutite moč ritma – z bobni do sanj!
Povezava do originalnega članka

Vodeni ogled »Srednjeveški Maribor«
2025-10-19 11:00 | Maribor center / Zbirno mesto za oglede z avtobusi: Avtobusni kolodvor Maribor, Mlinska ulica
Sprehod in ogled Maribora znotraj nekdanjega mestnega obzidja. Ogled bo posvečen srednjemu veku, obdobju, v katerem je bil 20. oktobra 1164 Maribor prvič omenjen v listini.
Ogled mesta bo izveden v sodelovanju z ustanovami: Pokrajinski muzej Maribor, Narodni dom Maribor – Vetrinjski dvor, Stolna župnija Maribor, Sinagoga Maribor, Pokrajinski arhiv Maribor in Lutkovno gledališče Maribor. Vodi Boris Hajdinjak, Sinagoga Maribor.
Ogled bo trajal približno tri ure.
Sinagoga Maribor, Boris Hajdinjak.
Zbirno mesto: Jurčičev spomenik, Trg generala Maistra.
Konec ogleda: Lutkovno gledališče Maribor.
Število mest je omejeno (25). Na dogodek se je potrebno predhodno prijaviti na: danmb@maribor.si

Povezava do originalnega članka

GALLUS 2025: KONCERT 6. - Tekmovanje za veliko nagrado
2025-10-19 11:00 - 13:00 | Maribor center / Dvorana Union
O TEKMOVANJU:
Mednarodno zborovsko tekmovanje Gallus – Maribor je bilo prvič izvedeno leta 1992, hkrati z 12. državnim zborovskim tekmovanjem Naša pesem. Od tedaj poteka vsaki dve leti (izjema sta zaporedni prireditvi v letih 2008 in 2009) in se z Našo pesmijo izmenjuje. Tekmovanje je od leta 2008 vključeno v Zvezo tekmovanj za veliko nagrado Evrope.
Na letošnjem 18. mednarodnem zborovskem tekmovanju bodo sodelovali zborovski sestavi iz Singapurja, Indonezije, Švedske, Latvije, Estonije, Italije in Slovenije.
https://www.gallusmaribor.si

Povezava do originalnega članka

Ogled Mariborskega otoka ter spoznavanje kulturne in naravne dediščine otoka
2025-10-19 11:30 | Ogled Mariborskega otoka ter spoznavanje kulturne in naravne dediščine otoka
Ogled Mariborskega otoka s krajinsko arhitektko Katjo Berden in arhitektko Barbaro Lečnik ter druženje z dr. Dragico Haramija, ki je v knjigi Mariborske vedute zbrala in analizirala tudi pripovedke, povezane z Mariborskim otokom.
Zavod za varstvo kulturne dediščine OE Maribor (Barbara Lečnik, Katja Berden)
Zbirno mesto za oglede z avtobusi: Avtobusni kolodvor Maribor, Mlinska ulica
Število mest na avtobusih je omejeno (35).
Za oglede z avtobusi se je potrebno predhodno prijaviti na: danmb@maribor.si

Povezava do originalnega članka

Alfa samski
2025-10-19 19:00 | Maribor center / Dvorana generala Maistra, Narodni dom (Ulica kneza Koclja 9 Maribor)
Kdo potrebuje sovražnike, če imaš prijatelje?
Mare, Blaž in Cveto so najboljši kolegi. Ko Marka zapusti punca, mu Blaž in Cveto poskušata pomagati, kot lahko pomaga le pravi moški prijatelj – se pravi zelo malo ali pa sploh ne. Marko se mora tako spopasti z izgubo ljubezni svojega življenja, kavča in stanovanja, hkrati pa mora preživeti neusahljivo zalogo modrosti in idej, ki jih imata Blaž in Cveto na temo odnosov, ljubezni in hrčkov.
Se bo Marku uspelo pobotati z ljubeznijo njegovega življenja?
V večeru polnem domislic, humorja, moške iskrenosti in prijateljskih spletk, se razkrije marsikaj: kaj je to retro-kola, koliko piv lahko spije poročen moški (namig: vse), čigava mama je na Tinderju in zakaj pravi dedci ne potrebujejo navodil. Predvsem pa se razodene še ena vesoljna resnica: da tudi alfa samci niso imuni na čustva.
Megauspešnica, ki je v preteklih nekaj letih več kot 1500-krat spravila v smeh Pariz, Desperate housemen (Razočarani gospodinjci), v novi preobleki prihaja v Slovenijo.
Bodite del najbolj odštekane komedije v izvedbi treh izjemnih mojstrov humorja, ki nas že leta spravljajo v dobro voljo v vseh svojih filmskih, televizijskih in gledaliških vlogah – Mario Ćulibrk, Goran Hrvaćanin in Jernej Kogovšek so – samo za vas – Alfa samski.
Ker pravi moški – jokajo stoje.

Cena vstopnic: od 21 € do 23 €
Povezava do originalnega članka

ZAPISI PROTI VOJNI/SCHREIBEN GEGEN DEN KRIEG: Ingeborg Bachmann 1926–1973
2025-10-20 00:00 - 2025-10-31 00:00 | Maribor center / UKM, Gospejna ulica 10, Maribor
Razstava, posvečena Ingeborg Bachmann, osvetljuje njen protivojni opus skozi biografsko-kronološki prikaz z novimi besedili in fotografijami, pripravljena pa je ob 35. obletnici Avstrijske čitalnice Maribor.
Razstava, posvečena Ingeborg Bachmann, se ob tej priložnosti osredotoča na avtoričino protivojno pisanje. Čeprav je ta motiv vodil njeno pisanje že od samega začetka, je bilo to osrednje vprašanje njenega življenja in pisanja doslej deležno malo pozornosti. Slike in besedila na razstavi sledijo pregledni biografsko-kronološki razporeditvi, spremljajo jih komentarji, zaradi česar je razstava hkrati uvod v življenje in delo Ingeborg Bachmann.
Predstavljena so nedavno objavljena besedila in fotografije iz njene zasebne zapuščine. Razstavo soorganizira Avstrijski kulturni forum Ljubljana ob 35. obletnici Avstrijske čitalnice Maribor.

Povezava do originalnega članka

Dan Maribora 2025: 5 koncertov na 5 lokacijah
2025-10-20 19:30 - 21:00 | Maribor center / Več lokacij
Ob prazniku Mestne občine Maribor, mesto zaživi v ritmu številnih brezplačnih dogodkov, ki jih pripravljajo kulturnimi zavodi in javnima podjetja. Vrhunec praznovanja bo glasbeni večer – pet koncertov na petih lokacijah.
Maribor praznuje! Ob Dnevu Maribora vas vabimo, da se nam pridružite na petih lokacijah, kjer bodo glasba, mariborski utrip in dobra volja znova združili ljudi.
Na petih prizoriščih bodo nastopili priljubljeni glasbeniki:

Leonart v Paviljonu v Mestnem parku,
Karneval band na Trikotni jasi na Pohorju,
Natalija Verboten na Posestvu Meranovo,
Serafinke na Posestvu Sončni raj v Malečniku ter
Gadi pri Lovskem domu v Kamnici.

Letos zaradi obnovitvenih del na Piramidi koncert prestavljamo v Paviljon v Mestnem parku. Nova lokacija prinaša posebno prednost – prizorišče je prijazno vsem obiskovalcem, tudi starejšim in gibalno oviranim, zato bo glasbeni večer res dostopen vsakomur.
Vsi koncerti so BREZPLAČNI, od 17. ure dalje pa bo zagotovljen tudi brezplačen mestni avtobusni prevoz.
Zbiranje obiskovalcev bo potekalo med 18.00 in 18.30 na izhodiščnih lokacijah, kjer boste prejeli naglavne lučke za lažjo orientacijo. Od tam se boste sami podali proti prizoriščem koncertov, ki se začnejo ob 19.30.
Pridružite se nam in doživite nepozaben večer ob Dnevu Maribora, ki nas povezuje leto za letom.

Povezava do originalnega članka

Anđelka – Šta me opet snađe
2025-10-20 20:00 | Maribor center / Narodni dom
Anđelka Stević Žugić, ena najbolj priljubljenih in prepoznavnih igralk v regiji, ki jo gledalci poznamo predvsem iz humoristične serije Andrija i Anđelka, prihaja v Maribor z novo gledališko uspešnico Šta me opet snađe – duhovito, a iskreno monodramo o življenju po ločitvi.
Anđelka je zaslovela z vlogami v uspešnih serijah in filmih, kot so Ne diraj mi mamu, Šetnja s lavom, Jedini izlaz, Nebesa, Radio Mileva in Šutnja 2. Čeprav jo mnogi poznajo kot komičarko, njen igralski opus obsega širok spekter žanrov. Njena prva monodrama Šta me snađe je postala prava gledališka senzacija – več kot 250 ponovitev na treh celinah, v 55 mestih in 15 državah, s skupno več kot 240.000 gledalci.
V Šta me opet snađe se v vlogi glavne junakinje – Jovanke Joke Jakovljević – znajde sredi čustvenega kaosa, potem ko se ji v poznih tridesetih sesuje zakon. Pričakovala je romantično komedijo do konca življenja, a se znajde v svetu, kjer je vsak dan nova runda v boksarskem ringu. Okolica je neusmiljena, konkurenca ne popušča – a Joka se ne da. Z veliko mero humorja, poguma in norih odločitev vstopa v svet “nove sebe”.
Vstopnice so na voljo na https://bit.ly/Andrija_Maribor, ter na vseh fizičnih Entrio prodajnih mestih po Sloveniji.

Povezava do originalnega članka

Koncert uglasbene poezije Janka Glazerja »Ciproš«
2025-10-20 20:00 | Maribor center / Kulturni inkubator
Letos mineva 50 let od smrti slovenskega pesnika in bibliotekarja Janka Glazerja, kulturne ikone Maribora. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade. V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ. Gre za glasbeno-scenski avtorski projekt, ki sloni na uglasbeni Glazerjevi poeziji. Zasedbo sestavljajo Dejan Berden, Matjaž Dajčar, Peter Andrej in Peter Ternovšek. Glasbena izvedba se prepleta s projekcijo vizualij avtorice Raste Vrečko.
Mladinski kulturni center Maribor in Klub kulturnih ustvarjalcev KU KU.
Kraj dogodka: Kulturni inkubator (Koroška cesta 18, Maribor)
Vse prireditve so brezplačne!

Povezava do originalnega članka

CIPROŠ – koncert uglasbene poezije JANKA GLAZERJA /JG
2025-10-20 20:00 - 22:00 | Kulturni inkubator
KONCERT UGLASBENE POEZIJE JANKA GLAZERJA
CIPROŠ
Ponedeljek, 20. oktober 2025 // ob 20.00 // Kulturni inkubator

V ponedeljek, 20. oktobra 2025, bo ob 20. uri v Kulturnem inkubatorju Ciproš – koncert uglasbene poezije Janka Glazerja. Z dogodkom bomo oboležeili 50. obletnico smrti slovenskega pesnika in bibliotekarja.
Letos je 50 let od smrti slovenskega pesnika in bibliotekarja, Janka Glazerja – kulturne ikone Maribora. Umrl je 2. februarja 1975. Rodil pa se je 21. marca 1893, ko sicer kulturno praznujemo njegovo rojstvo in hkrati svetovni dan poezije. Leta 1968 je prejel Prešernovo nagrado, mesto Maribor pa vsako leto po Glazerju imenuje in podeli svoje najvišje kulturne nagrade.
V spomin in poklon »pesniku Pohorja in Drave« je skupina umetnikov na čelu s Petrom Andrejem zasnovala projekt CIPROŠ – koncert uglasbene poezije JANKA GLAZERJA. Gre za glasbeno-scenski avtorski projekt glasbenika Petra Andreja (& Band), ki sloni na Glazerjevi poeziji.
V koncertni izvedbi predstavijo njegove znamenite pesmi: kovaško Moj ded, antologijsko Ciproš, Maribor zmosta, Vdanost, V spominsko knjigo, Elegija, Pesem o rasti, Ob jesenskem ekvinokciju in druge …). Med njimi se prepletajo tudi instrumentali. Avtor glasbe je Peter Andrej – pesnik in glasbenik, ki pesmit izvaja z bandom odličnih glasbenikov:
Zasedba:
Dejan Berden, klavir, synth – Zsofi Klacsmann, violoncello/kontrabass // Matjaž Dajčar, akustična in električna kitara // Peter Andrej, glas ter akustična in električna kitara.// Interpretacije ostalih Glazerjevih pesmi izvaja Borštnikov nagrajenec: Peter Ternovšek.
Glasbena izvedba se prepleta s projekcijo vizualij avtorice Raste Vrečko.

Povezava do originalnega članka

Slovenski skladatelji
2025-10-21 10:00 - 16:00 | Maribor center / Dvorana Union
1. koncert Mladinskega cikla 2025/2026
Iztok Kocen, klavir
Miha Firšt, kontrabas
Z gledališko zasnovanim in v »stand-up« maniri moderiranim koncertom glasbe tako klasičnih kot sodobnih slovenskih skladateljev izvajalca predstavita slovensko glasbeno ustvarjalnost in koncert umetniške glasbe kot dogodek, ki je komunikativen in privlačen.
Glasbenika izvajata glasbo Giuseppeja Tartinija, Benjamina in Josipa Ipavca, Lucijana Marije Škerjanca ter Saše Šantla, predstavita značilnosti slovenske ljudske glasbe in jazza ter vpliv omenjenih zvočnih okolij v skladbah sodobnih skladateljev Leona Firšta, Matije Krečiča, Dušana Bavdka, Nejca Kuharja, Nenada Firšta in Iztoka Kocena. Komentirani koncert učence seznani z vidnimi skladatelji v zgodovini slovenske glasbe in jih spodbuja k samostojnemu raziskovanju njihovega opusa in obiskovanju koncertov.
Programska knjižica 2025/2026

Povezava do originalnega članka

Mak Grgič, kitara; Ensemble Dissonance
2025-10-21 19:30 - 21:00 | Maribor center / Dvorana Union
1. koncert Komornega cikla 2025/2026
Mak Grgič, kitara
Ensemble Dissonance
Janez Podlesek, 1. violina
Matjaž Porovne, 2. violina
Maja Rome, viola
Alja Mandič Faganel, violončelo
Klemen Hvala, violončelo
Spored
ENTOURER
Luigi Boccherini: Menuet iz Godalnega kvarteta v E-duru, op. 11, št. 5 (G 275)
Luigi Boccherini: Kvintet št. 4 za dve violini, violo, violončelo in kitaro v D-duru, G 448
Nina Šenk: Entourer za kitaro in godalni kvartet
***
Klemen Hvala: Balkanska plesna suita
Miroslav Tadić in Leon Firšt: Balkanska suita za kitaro in godalni kvartet
Umetniki, ki so izkusili kozmopolitsko življenje, neredko zagotavljajo, da ves blišč sveta in uspehi pod žarometi najuglednejših odrov ne morejo zabrisati pomena lastnih korenin. Razkošne palme Kalifornije, glamur rdeče preproge in ovacije na velikih prizoriščih so nedvomno velika potrditev, toda ko gre za zadeve srca, nas vendarle najbolj ogreje glasba, s katero smo odraščali in jo poslušali v objemu doma.
Naš svetovno uspešni kitarist Mak Grgič vse to lahko potrdi. V ZDA živeči trikratni nominiranec za prestižno nagrado grammy zna ceniti prednosti, ki jih ponuja zlati Zahod, a hkrati ve, da se nič ne more primerjati z muziciranjem z glasbeniki, s katerimi ga ne druži le univerzalni jezik glasbe, pač pa tudi slovenščina in domača glasbena kultura.
Ko se je vrhunski kitarist povezal s priznanimi slovenskimi godalci iz Ensemble Dissonance in dvema vodilnima slovenskima skladateljema, Nino Šenk in Leonom Firštom, se je rodil izviren in prepričljiv album, ki je navdušil mednarodno žirijo, zadolženo za nominiranje za grammyja. Nominacija je pomembno priznanje za naše ustvarjalce, saj gre za izdelek, ki je v celoti slovenski – v Sloveniji je bil posnet, produciran in izdan.
Na koncertu bomo poleg obeh slovenskih skladb z albuma slišali tudi mojstrovini italijanskega skladatelja Luigija Boccherinija, Mozartovega sodobnika, ki je večji del svojega ustvarjalnega življenja deloval v Španiji. Njegova dela za godalne zasedbe so navduševala vso Evropo, njegov kvintet za kitaro in godala z vzdevkom »Fandango« pa velja za eno najbolj priljubljenih del iz Boccherinijevega bogatega glasbenega opusa.
Programska knjižica 2025/2026
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
E-nakup abonmaja Komorni cikel

Povezava do originalnega članka

Literarni večer s Saro Planinšek
2025-10-21 20:00 | Maribor center / Kulturni inkubator, Koroška cesta 18
Predstavitev zbirke Glasovi tišine
Pridružite se nam na literarnem večeru, posvečenem zbirki kratkih zgodb Glasovi tišine diplomirane slovenistke in pisateljice Sare Planinšek. Literarni večer bo v torek, 21. oktobra 2025, ob 18. uri v Kulturnem inkubatorju. Vstop je brezplačen. Portret Sara Planinšek Sara Planinšek piše že od malih nog.
V osnovni šoli in gimnaziji je v okviru natečaja izdala pet mladinskih romanov, v času študija pa našla svoj izraz v kratki prozi. Njene zgodbe odsevajo občutljivost do sveta in ljudi, pa tudi notranjo moč, ki se prepleta s krhkostjo in tišino.
Poleg slovenščine se poglobljeno ukvarja tudi s hrvaščino in angleščino, kar jo navdihuje tako pri pisanju kot pri pedagoškem delu.

Povezava do originalnega članka

Andrej Tiršek
2025-10-21 20:00 - 21:00 | Maribor center / Mali oder
Andrej Tiršek se je rodil v Slovenj Gradcu. Šolal se je v Mariboru, kjer je končal elektrotehniško šolo, nato diplomiral na Fakulteti za elektrotehniko v Ljubljani in magistriral na Fakulteti za elektrotehniko in računalništvo v Mariboru.
S petjem se je srečal že v otroštvu – najprej v osnovnošolskem in srednješolskem zboru, kasneje pa še v Študentskem moškem zboru v Mariboru, zboru RTV Ljubljana (pod vodstvom Lojzeta Lebiča in Marka Munih), Moškem zboru Slava Klavora ter v Mariborskem oktetu.
Kot pesnik je izdal dve zbirki: Okrogli soneti (2007) in Oglati soneti (2017). Od leta 2015 ustvarja tudi glasbo za svoje sonete, ki so zbrane na treh albumih: Bilo je nekdaj v Lyonu, Življenje je goveja juha in Vinski vodnik.
Na tokratnem koncertu bo predstavil svoj četrti album Prosti let.

Vstop prost!

Povezava do originalnega članka

IZDELOVALKA MRTVAŠKIH PRTOV
2025-10-22 19:00 | Maribor center / Sodni stolp
V monodrami IZDELOVALKA MRTVAŠKIH PRTOV gre za prvoosebno izpoved gospe Suad, osemdesetletne prebivalke Gaze, ki danes morda ni več živa. Ahmed Masud, palestinski pisatelj in dramatik, sicer profesor angleške književnosti na univerzi v Londonu, je leta 2014 o njej napisal dramo. In Hadži Suad, gospa Suad, kot jo je poimenoval, je hkrati postala še fikcija. Simbol odpora in nepodredljivosti palestinskega ljudstva. Dramska oseba, ki zaradi strašne resničnosti, v katero je ujet njen narod sredi največjega koncentracijskega taborišča na svetu, kot palestinska Mati Korajža postane za vedno živa. Protagonistka pred nami ne zasije kot dobra duša v slabem svetu, temveč kot človek, ki se v času vojne mora znajti, kar ustvarja kompleksen lik z notranjimi protislovji. Občinstvo pri tem ne prejme pričakovanega moralističnega žuganja, temveč predvsem žalosten občutek nemoči in opomin, da mir, v katerem trenutno še živimo, pomeni zgolj to, da se vojna dogaja nekje drugje. Prevajalka Kristina Božič
Režiser Ivan Peternelj
Igrata Draga Potočnjak in Ivan Peternelj
Dramaturginja Eda Čufer
Scenografka Ema Kugler
Kostumografka Slavica Janošević
Lektorica Mateja Dermelj
Oblikovalec svetlobe Borut Bučinel
Tonska mojstrica Lana Križaj
Izvršna producentka Barbara Hribar Predstava je nastala v produkciji Društva za umetnost AVGUS in ŠKUC gledališča ob finančni podpori Mestne občine Ljubljana in Ministrstva za kulturo Republike Slovenija.

Povezava do originalnega članka

Pasja komedija
2025-10-22 19:00 - 20:00 | Maribor center / Dvorana generala Maistra
Sedi, lezi, smej se – monokomedija z Boštjanom Romihom
Boštjan Romih v duhoviti monokomediji razkriva vse lepote, zmede in komične nesporazume sobivanja s svojim štirinožnim prijateljem. Ljubezen, vzgoja, pasje navade (in razvade), pa tudi trenutki, ko ti pes z enim pogledom pove več kot kdorkoli drug.
Predstava, polna topline, iskrenih spoznanj in smeha – za vse, ki imate radi pse, in tiste, ki boste po tej komediji pomislili, da si ga morda omislite.

Povezava do originalnega članka

Pravljični večer za odrasle
2025-10-22 19:30 - 21:00 | Maribor center / Klub KGB
25. Pravljični dan: Svilna nit pripovedi
Pripovedujejo: Petra Bauman, Tomaž Ferlež, Lea Hedl, Katja Preša, Peter Škerl
Glasba: Igor Bezget

Povezava do originalnega članka

Druženje ob barvanju 3D figuric in namiznih igrah
2025-10-23 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Četrtek, 23. oktober // 18.00-22.00 // Kulturni inkubator
MKC Maribor v četrtek, 23. oktobra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Visoka napetost
2025-10-23 20:00 - 21:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja.
V komediji Visoka napetost spoznamo par srednjih let, ona tajnica direktorja v večjem podjetju v privatni lasti, on šofer kamiona – hruške. Glavna težava, ki njun zakon dnevno postavlja na kocko je dejstvo, da je eden izmed njiju neploden. Spoznamo ju v trenutku, ko se ona vrne dva dni prepozno iz sindikalnega izleta.
Takoj se prične vrtinec reminiscenc, obtoževanj, očitkov in boja za svoj prav. Energična, vrtoglava, z besednimi dvoboji in situacijsko komiko nabita predstava, polna čustev ter zagotovljene zabave, vas bo na šaljiv način opomnila, kako pomembna je bližina in da prava ljubezen premaga vse ovire. Vabljeni na vrtiljak imenovan zakonska zveza – duet, kjer se vse iskri in poka! Tam, kjer je doma visoka napetost!

Prodaja vstopnic Eventim

Povezava do originalnega članka

Sijaj, sijaj, sončece 3+
2025-10-24 17:00, 2025-10-25 10:00 | Velika dvorana
Sijaj, sijaj, sončece 3+

Ana Duša, Brina Klampfer Merčnik

Ko se Liza zjutraj zbudi, babica za zajtrk na mizo postavi hlebec kruha. Tako lep in okrogel je kot žoga. Liza se z njim igra, hlebec pade na tla in se odkotali. Liza teče za njim v žitno polje, a pot do kruha je dolga. Na tej poti Liza spozna, da kruh ne pade kar sam z neba, temveč je zanj treba vse leto delati: dela zemlja, dela pšenica, dela vreme, dela človek, dela pečica in dela čas.
Kruh prav res ne pade sam z neba.
Zaključni prizor naše predstave bo simbolično zaznamovan z gesto deljenja kruha, s katero želimo poudariti vrednote skupnosti, solidarnosti in povezanosti. Kruh bo postrežen v majhnih, vnaprej pripravljenih koščkih, ki jih je s skrbnostjo in ob upoštevanju vseh higienskih priporočil pripravilo podjetje Hiša kruha. Kruh ne vsebuje sestavin z oreščki, vendar vsebuje pšenično moko (gluten) in lahko vsebuje sledi mleka. Poleg običajnega belega kruha bo na voljo tudi ajdov kruh, ki pa
nima certifikata o brezglutenski sestavi. Vljudno vas prosimo, da ob deljenju kruha spremljate otroke ter upoštevate morebitne prehranske posebnosti posameznikov. Hvala za razumevanje in sodelovanje.

Nakup kart

Povezava do originalnega članka

Maria Alves: Poslušanje svetlobe, svetlobni performans
2025-10-24 19:00 - 21:00 | Maribor center / MMC KIBLA, Ulica kneza Koclja 9, Maribor
Svetlobni performans Poslušanje svetlobe, svetlobni performans Marie Alves
Vljudno vabljeni na svetlobni performans Poslušanje svetlobe, ki ga portugalska umetnica Maria Alves pripravlja v dialogu z razstavo Mirka Bratuše Praznik za oči; KiBelo, prostor za umetnost, bo v petek, 24 oktobra 2025, ob 19. uri spremenila v senzorično pokrajino.
Marija Alves, ki ustvarja z analognimi in digitalnimi mediji, uporablja svetlobo kot performativni material – kipari, animira in reinterpretira Bratuševa dela skozi gibanje, refleksijo in ritem.
Performans se odvija kot vizualno in glasbeno potovanje, ki meša slovenske in vzhodnoevropske zvočne krajine, da bi raziskala, kako lahko svetloba in zvok preoblikujeta zaznavanje in ustvarita nove čustvene pripovedi znotraj obstoječe instalacije.

Povezava do originalnega članka

Otvoritev razstave Neže Perovšek: The wasps are stinging themselves dry
2025-10-24 19:00 - 2025-11-28 22:00 | Maribor center / Tkalski prehod 4, 2000 Maribor
Neža Perovšek z miselnostjo arhivistke raziskuje breme predmetnosti. Iz osebnega arhiva ustvarja digitalne in slikarske abstrakcije, ki združujejo preteklost in izkušnje ter razkrivajo subtilen družbeni komentar in proces samozavedanja.Neža Perovšek se v svoji likovni praksi loteva vprašanja bremena nuje predmetnosti z miselnostjo arhivistke, ki kritično preizprašuje tako svoje fizično kot družbeno okolje. Fotografske dokaze svojega obstoja najprej pretvarja v digitalne plasti, jih transformira in nato z mehko slikarsko intervencijo preobrazi v abstraktne podobe, ki ohranjajo sledi meja med združenimi elementi. Če je v preteklih projektih črpala tudi iz neosebnih virov, se tokrat osredotoča predvsem na lasten arhiv, kjer združevanje podob ustvarja abstrahirano podobo akumuliranih izkušenj. Njena dela delujejo kot skrivnostne pripovedi – v nerazpoznavnih podobah se skrivajo umetničina preteklost, doživetja in refleksije sveta, ki ga beleži. Prek naslovov in subtilnih namigov umetnica vstopa tudi v prostor angažirane umetnosti, kjer družbeni komentar deluje skozi tiho refleksijo zunanjih vplivov na osebno življenje. S tem njene slike udejanjajo preobrazbo odvečnega v izostreno samozavedanje in premišljeno prisotnost.

Povezava do originalnega članka

Bambus kolektiv
2025-10-24 20:00 | Maribor center / Kulturni inkubator, Koroška cesta 18
Koncert
Skupina bambus po Sloveniji nastopa od julijske izdaje prvega albuma neskončno dolgi pogovori, pred tem sta duet bambus sestavljala pesnica Alja Pušič in glasbenik Gašper Drev, avtorja albuma. V razširjeni zasedbi so se jima pridružili bobnar Tin Matuš, pianist Jakob Korošec in kitarist Jakob Podlesek. Skupina združuje avtorsko poezijo in skadbe v edinstveno zvočno izkušnjo.
Pričakujete lahko vse od rock, metal, jazz do improviziranih obratov med pesniškimi verzi avtorske poezije. Album neskončno dolgi pogovori je založil Dve luni, zavod za poetizacijo sveta, v koprodukciji s KMŠ in KID KIBLA, nastajal je pod mentorstvom pesnice Nine Medved in glasbenika Sama Šalamona.
Album se je poleg nastopu v živo predstavilo tudi v oddajah Radia Maribor in Televizije Maribor ter pogovorni oddaji Mladi mladim.

Povezava do originalnega članka

Mednarodni jazz kvartet
2025-10-24 20:00 - 22:00 | Maribor center / Atrij
Štirje glasbeniki iz Avstrije, Turčije, ZDA in Slovenije združujejo svežino sodobnih idej z energijo klasičnega jazza.
Simon Kirchner (bobni), Eren Kutlu (kontrabas), Benjamin King (klavir) in Blaž Švagan (saksofon) ustvarjajo glasbo, ki prepleta močan swing, razgibane ritme in svobodno improvizacijo. Njihov koncert je vabilo v svet intenzivne komunikacije, presenetljivih harmonij in progresivnega jazzovskega izraza.
Vstopnine ni, prispevki pa naj le bodo!

Povezava do originalnega članka

Poslikave z Matejo A. Naberšnik
2025-10-25 10:00 - 13:00 | Maribor center / Izba
Poslikave za noč čarovnic so odličen način, da ustvarite praznično vzdušje in se zabavate z družino in prijatelji.
Mateja A. Naberšnik in njeni učenci nas bodo popeljali v čarobni svet poslikav obraza in nam pomagali uresničiti tudi naše najbolj strašne ideje za prihajajoči dan zabave, Noč čarovnic.
Ne glede na to, ali se želite preleviti v srhljivega zombija, mogočnega vampirja, čarobno vilo ali strašno hobotnico, naše poslikave bodo vaši preobrazbi dodale piko na i, ki jo potrebujete za nepozabno masko. Umetniki ličenja so izredno spretni in kreativni ter bodo ustvarili unikatno poslikavo, ki bo izstopala v množici.
Kot nalašč za skupno rajanje ob Noči čarovnic, ki bo potekalo to isto soboto v popoldanskih urah v prostorih Zavoda MARS in Vetrinjskega dvora.
🎨 Zakaj se udeležiti delavnice?

Spoznajte materiale in tehnike ličenja.
Naučite se tehnik in prijemov uporabe barv za ustvarjanje strašnih učinkov.
Družite se ob ustvarjanju.

Ne zamudite priložnosti za izražanje svoje kreativnosti s strašljivimi in zabavnimi poslikavami za noč čarovnic. Rezervirajte svoj termin že danes in ustvarite nepozabno vzdušje na svoji naslednji noči čarovnic!
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Mateja A. Naberšnik je maskerka in vizažistka, ki v slovenskem prostoru deluje že več kot 15 let. Sodelovala je pri kar nekaj slovenskih filmih: Petelinji zajtrk, Šanghaj, Die wälder sind noch Grün, Slovenija Avstralija in jutri ves svet, … Kot maskerka sodeluje z vsemi medijskimi hišami in s številnimi estradniki. Kot posebnost bi izpostavili, da že leta vodi maskiranje na Grossmannovem festivalu za zombie walk s svojo ekipo učencev in izobražuje na tamkajšnjih delavnicah maske iz posebnih efektov. Tokrat bodo na delavnici sodelovali njeni učenci, saj ima tudi šolo ličenja, kjer izobražuje za poklic vizažista (NPK vizažist).

Povezava do originalnega članka

[Kulturni inkubator] Hiša strahov
2025-10-25 11:00 - 2025-10-30 15:00 | Kulturni inkubator
Animoku Halloween special
HIŠA STRAHOV
25. – 30. oktober 2025 // Kulturni inkubator
Društvo Animoku bo svoj oktobrski Animoku Otaku Kaisho dogodek nadgradilo v dvodnevni Animoku Halloween Special, ki bo v soboto in nedeljo, 25. in 26. oktobra 2025 v Kulturnem inkubatorju. Eden od vrhuncev dogodka bo hiša strahov, zasnovana kot soba pobega, ki bo v Kulturnem inkubatorju postavljena vse do četrtka, 30. oktobra 2025.
Animoku Otaku Kaisho Halloween special bo v Kulturnem inkubatorju v soboto, 25. oktobra, od 11. do 22. ure ter v nedeljo, 26. oktobra, od 11. do 19. ure. Člani društva v tem času napovedujejo bazar, Halloween kviz, tematske namizne igre in posebne foto kotičke.

Sobotni Halloween bazar bo sestavljen iz ulice umetnikov, kotička Bring&Buy ter geekshopa z do dvema sodelujočima trgovinama.

Prav tako v soboto, 25. oktobra, bo ob 11. uri v Kulturnem inkubatorju vrata odprla tudi prav posebna hiša strahov, zasnovana kot soba pobega in bo odprta vse do vključno četrtka, 30. oktobra 2025.
Zgodba sobe pobega bo v ospredje postavila eno bolj znanih slovenskih legend, vsi, ki bodo 25. ali 26. oktobra uspešno rešili uganke in se prebili skozi zastrašujoče kotičke prebujenega slovenskega zla, bodo sodelovali tudi v žrebu za lepo nagrado.

Povezava do originalnega članka
